CELEX: 62018TN0740
Language: mt
Date: 2018-12-18 00:00:00
Title: Kawża T-740/18: Rikors ippreżentat fit-18 ta’ Diċembru 2018 – Taminco u Arysta LifeScience Great Britain vs Il-Kummissjoni

25.2.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/35
            
         
      Rikors ippreżentat fit-18 ta’ Diċembru 2018 – Taminco u Arysta LifeScience Great Britain vs Il-Kummissjoni
      (Kawża T-740/18)
      (2019/C 72/44)
      Lingwa tal-kawża: l-Ingliż
      
         Partijiet
      
      
         Rikorrenti: Taminco BVBA (Gent, il-Belġju) u Arysta LifeScience Great Britain Ltd (Edinburgh, ir-Renju Unit) (rappreżentanti: C. Mereu u M. Grunchard, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla r-Regolament ta’ Implimentazzjoni tal-Kummissjoni (UE) 2018/1500 tad-9 ta’ Ottubru 2018 li jikkonċerna n-nuqqas ta’ tiġdid tal-approvazzjoni tas-sustanza attiva tiram, li jipprojbixxi l-użu u l-bejgħ taż-żrieragħ trattati bi prodotti għall-protezzjoni tal-pjanti li fihom it-tiram (1), u tibgħat l-evalwazzjoni tas-sustanza attiva inkwistjoni lill-Awtorità Ewropea dwar is-Sigurtà fl-Ikel (EFSA) u lill-konvenuta, kif meħtieġ;
               
            
                  —
               
               
                  tordna l-estensjoni tal-iskadenza tal-approvazzjoni tas-sustanza attiva inkwistjoni sabiex titħalla l-evalwazzjoni mill-ġdid tagħha;
               
            
                  —
               
               
                  alternattivament, tannulla parzjalment ir-regolament ikkontestat sa fejn jipprojbixxi t-tiġdid tas-sustanza attiva inkwistjoni fir-rigward tat-trattament taż-żrieragħ; u
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka sitt motivi.
      
                  1.
               
               
                  L-ewwel motiv ibbażat fuq li r-regolament ikkontestat għandu difett proċedurali peress li l-konvenuta naqset milli tiegħu inkunsiderazzjoni l-irtirar tal-applikazzjoni mitluba mir-rikorrenti sabiex tiġġedded l-approvazzjoni ta’ tiram għal użu bħala bexx tal-weraq u jinżamm biss l-użu ta’ trattament taż-żrieragħ.
               
            
                  2.
               
               
                  It-tieni motiv ibbażat fuq li r-regolament ikkontestat kien adottat sussegwentement għal żball manifest ta’ evalwazzjoni.
               
            
                  3.
               
               
                  It-tielet motiv ibbażat fuq li r-regolament ikkontestat kien adottat bi ksur tal-Artikolu 4(5) tar-Regolament (KE) Nru 1107/2009 (2).
               
            
                  4.
               
               
                  Ir-raba’ motiv ibbażat fuq li l-konvenuta aġixxiet ultra vires billi għamlet proposta rigward il-klassifikazzjoni tas-sustanza attiva inkwistjoni.
               
            
                  5.
               
               
                  Il-ħames motiv ibbażat fuq li r-regolament ikkontestat jirriżulta minn proċedura li matulha d-drittijiet tad-difiża tar-rikorrenti ma ġewx osservati.
               
            
                  6.
               
               
                  Is-sitt motiv ibbażat fuq li r-regolament ikkontestat kien adottat bi ksur tal-prinċipju prekawzjonali u tal-prinċipji fundamentali tad-dritt tal-Unjoni ta’ proporzjonalità u ta’ trattament ugwali.
               
            
         (1)  ĠU 2018, L 254, p. 1.
      
         (2)  Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (ĠU 2009 L 309, p. 1).